Meget kan man sige om sexovergrebene i Köln. Kvinder skal selvfølgelig ikke finde sig i at blive chikaneret, befamlet eller voldtaget. Men overgrebene er et sløjt argument imod flygtninge – allerhøjst et argument imod mandlige flygtninge.

Men den europæiske bestyrtelse over sexovergrenene foran banegården i Köln oser af antipati mod arabiske flygtninge, ikke af solidaritet med kvinder.

At mænd opfører sig uhensigtsmæssigt, når sædtrykket stiger og den sociale kontrol falder, er ikke nyt. Det er verdens dårligste undskyldning for sexovergreb, men værd at huske, før vi sætter et kulturstempel på specielt arabiske eller syriske flygtninge.